
Yn y dadansoddiad yma fydd sôn am wahanol argymhellion i geisio dod o hyd datrysiad i’r rhwystrau sydd yn codi yn y dosbarth sydd yn ymyrrid ar addysg a lles yn y dosbarth. Fydd cyfeiriad i dair enghraifft o astudiaeth achos a sut mae rheolaeth dosbarth yn gallu cael effaith cadarnhaol i gefnogi a gwella’r ymddygiad diangen. I gefnogi’r wahanol ddulliau yma fydd cyfeiriad i ddamcaniaethau seicolegol ac addysgol a hefyd yr arferiadau da o reolaeth dosbarth sydd yn gallu cefnogi a gwella ymddygiad yn y dosbarth. 
	Mae’r enghraifft gyntaf yn sôn am ferch yn flwyddyn dau sydd yn ddadleuol a phawb. O ganlyniad mae’r ferch yn datblygu ymddygiad bwlio ac yn ffrwydro yn gorfforol os nad yw hi’n cael ffordd ei hun. Ar ben hyn mae gan y ferch anghenion addysgol ychwanegol ac yn bell tu ôl yw cyfoedion yn academaidd. Mae’r ferch yn dadlau gyda’r rai o’r plant eraill ac yn cwyno i’r athrawes am nesaf beth i ddim sydd yn digwydd. Yn barod mae’r Athrawes yn defnyddio canmoliaeth gadarnhaol yn y dosbarth ac yn annog ymddygiad da. Yn barod mae trafodaeth rhwng y rhieni a’r ysgol oherwydd mae’r Athrawes yn ymwybodol bod yr ymddygiad yn heriol yn y cartref hefyd (Bennett, 2010).
	I ddechrau mae angen cael darlun clir o’r ymddygiad, yr achos, Y plant dan sylw, pryd mae’r digwyddiad yn cymryd lle, yr effaith mae’r sefyllfa yn cael a’r ymateb yr athrawes a nodi'r camau nesaf (Blossom Hill, 2015). Fydd y cyfnodolion yma yn cynnig cyfle i adnabod tueddiadau yn ei ymddygiad ac yn galluogi i’r athrawes osgoi’r sbardunau sy’n ailadrodd yn aml. 
	Yn gyntaf mae angen fod yn gyson gyda’r rheolai dosbarth. Dywed Glasser (1990) ei fod yn bwysig i blant cael perchnogaeth dros ei bywyd yn yr ysgol felly mae cynnwys y plant yn y datblygiad o’r rheolai dosbarth yn creu mwy o ymdeimlad o gyfrifoldeb i gadw at y rheolau. Gan fod y ferch ac anghenion addysgol ychwanegol mae cynrychiolaeth weledol o ganmol cadw’r rheolau yn gallu fod yn ddefnyddiol iawn (Cohen a Gerhardt, 2016). Mae Skinner (1976) yn dweud bod canmoliaeth yn y dosbarth yn annog ailadrodd ymddygiad cadarnhaol i bob plentyn. Mae canmol ymddygiad da yn y dosbarth trwy Gemau yn y Jar yn cynnig hyn i blant (Teach Elite, 2018). Trwy ganmol ymddygiad y ferch trwy ddodi Gemau yn y Jar mae cymhelliant cryfach gan y ferch i ymddwyn ond hefyd mae’n creu teimlad o berthyn i’r dosbarth, Sydd yn cysylltu nôl i ddamcaniaeth Glasser (1990) o berthyn, oherwydd mae’n ymdrech dosbarth cyfan i lenwi’r Jar.
	Mae Defnyddio dulliau damcaniaeth gwybyddol hefyd yn gallu helpu yn y sefyllfa yma oherwydd yr effaith mae’r ferch yn cael ar ei chyfoedion. Trwy ddysgu’r ferch bod ganddi gyfrifoldeb a bod yna ddewis gan y ferch yw gwneud ym mhob sefyllfa (The Beck institute for Cognitive Behaviour Therapy, 2016). Wrth I’r ferch dod yn fwy cyfforddus a datrys problemau ei hun fydd hyn yn lleihau'r angen i’r athrawes ymyrryd ar nesaf beth i ddim sydd yn digwydd rhyngddi hi a’i chyfoedion. I gynnig fwy o gyfle i wneud dewisiadau da a chyfrifoldeb personol plentyn mae rhaglen sef Catch ‘em being good (Child Trends, 2013) yn gallu cael ei ddefnyddio. Nid dim ond yr athrawes sydd yn gallu gwneud hyn ond mae ymestyniad o’r cyfrifoldeb yma i’r plant yn ystod amser chwarae yn cynnig fwy o gyfrifoldeb i’r dosbarth cyfan i wneud penderfyniadau da am ei ymddygiad a hefyd cyfrifoldeb dros sylwi ymddygiad da plant eraill.
	Yn amlwg o’r astudiaeth achos bod y ferch yn ceisio cael sylw'r athrawes yn gyson. Mae ymddygiad gwael yn gallu fod yn ffordd o gael sylw o’r athrawes (Dreikurs a Cassel, 1990). Mae hyn yn dod o broblemau ymyrraeth gynnar yn y gartref (Bowlby, 1982). Mae Maslow (1973) yn dweud mai un o brif anghenion plant yw i deimlo cariad a pherthyn felly mae’r plentyn gallu fod yn ymddwyn yn wael i gael y sylw yma. Dywed The Incredible Years (2013) a Skinner (1976) bod anwybyddu ymddygiad gwael lle mae’r athrawes yn defnyddio symbol neu arwydd ei bod yn anwybyddu'r ymddygiad yn golygu bod y plentyn yn bellach ddim yn cael y sylw wrth yr athrawes try ymddwyn yn wael yn hytrach mae’r sylw yn dechrau dod yn fwy aml trwy ymddwyn yn dda. Trwy ddefnyddio'r dull yma fydd llai o wrthdaro yn y dosbarth sydd yn dda i’r plentyn, yr athrawes ac amgylchedd y dosbarth (Ginnot, 1975) sydd yn bwysig iawn i les ac anian yr athrawes ond hefyd creu awyrgylch tawel ac yn ddiogel sydd yn hanfodol i les ac addysg plant (Maslow, 1973).
	I sicrhau bod yr ymyrraeth yma yn y dosbarth yn cael yr effaith gorau posib ar newid ymddygiad y plentyn dylai’r cynllun cael ei rhannu gan y rhieni i geisio gwella'r ymddygiad adref hefyd. Mae arfer da Estyn (2013) yn dweud bod cynnwys rhieni fwy i fywyd ysgol yn cael effaith cadarnhaol iawn a’r cyrhaeddiad, lles ac ymddygiad. Mae hefyd posibilrwydd i’r rhieni medru cefnogi’r plentyn yn well a’i phroblemau ymyrraeth (Bowlby, 1982) sydd yn creu'r broblem o angen sylw cyson yr athrawes (Dreikurs a Cassel, 1990) felly mae’r rhieni yn gallu cefnogi ac adeiladu sylfaen da i anghenion y plentyn adref (Maslow, 1973) sydd yn gallu parhau a thyfu yn y dosbarth.
	Mae’r ail enghraifft yn sôn am ddau fachgen sydd yn heriol yn y dosbarth gyda’i gilydd. Mae un o’r bechgyn yn ymddwyn yn iawn ar ben i hyn ac yn dilyn arweiniant yr ail ond mae’r ail fachgen dal i fod yn fwy heriol. Dangoswyd fod y ddau fachgen yn alluog ond yn ddiog tuag at ei waith. Nid yw’r bachgen mwy heriol yn boblogaidd iawn gan ei gyd-ddisgyblion ac nid yw’n hoffi fod yn y dosbarth. Hefyd nid yw’r bechgyn yn dod i wersi yn fuan sydd yn ymyrrid ar ei amser dysgu. Mae’r athro wedi diflasu a’r wrthwynebu cyson ac nid yw’n gweld gwelliannau yn ei ymddygiad (Bennett, 2010).
	I ddechrau mae angen gwahanu'r bechgyn yn y dosbarth. Gan fod ymddygiad un o’r bechgyn yn gwella wrth ei gwahanu mae hyn yn gallu lleihau'r ymddygiad heriol lawr i’r un bachgen. Mae newid grwpiau o amgylch i dargedu'r plant sydd angen rhyngweithiad dwys yn y dosbarth yn gallu fod yn effeithiol iawn ar gyfer ei ymrwymiad yn yr addysg ai ymddygiad oherwydd y sylw ychwanegol mae’r plant yma yn cael (McCorskey a McVetta, 1978). Un dechneg o wneud hyn yw defnyddio darnau o jig-so i bob plentyn gyda llyn ar y ddesg o’r jig-so llawn a bod y plant yn creu'r grŵp sydd a'r un darnau a’i gilydd (Connell, 2013). Gall y dechneg yma o newid pobl o’i amgylch cael ei ddefnyddio pryd bynnag mae angen sydd yn annog creu ffrindiau newydd. 	Unwaith mae’r gwahaniad yma yn digwydd mae’n bosib canolbwyntio yn fwy manwl ar y plentyn heriol. Gan fod agwedd negyddol iawn gan y bachgen tuag at lawer o agweddau o’r dosbarth fydd angen ymyrraeth ar sawl agwedd o’i addysg. Mae’r ymddygiad heriol yn ôl Dreikurs (1990) yn dod lawr i’r angen am sylw. O ganlyniad mae’r athro yn diflasu ac mae’r gwrthwynebiad a sylw o’r athro oherwydd yr ymddygiad drwg yma yn amlwg beth mae’r plentyn angen oherwydd mae’n arwain i gael ei wahardd o’r dosbarth sydd yn golygu fwy o sylw wrth bobl tu allan i’r dosbarth. Mae Appelbaum (2009) yn dweud bod tynnu sylw tuag at ymddygiad gwael dim ond yn ei atgyfnerthu. Credai Appelbaum (2009) fe Skinner (1976) mae tynnu sylw i ymddygiad a gwaith da sydd yn bwysig ac i anwybyddu'r ymddygiad gwael. Gan fod y bachgen yma wedi ymgysylltu yn llwyr mae angen i’r ymagwedd i fod yn blentyn canolog (Piaget Et al, 2000). Mae angen i’r gwobrau i fod yn rhywbeth mae’r plentyn angen yn bersonol i ddenu ei sylw fwy.
	Mae angen cadw mewn cof bod y bechgyn yn alluog ac efallai yn gallu gweld y gwaith yn rhy hawdd. Mae Dweck (2012) yn sôn bod angen i’r plant cael her yn ei gwaith i fedru anelu ac sy’n ymddangos i fod yn her i’r unigolyn a chreu fwy o feddylfryd twf tuag at ei gwaith trwy osod targedi a gwobrau wrth gyrraedd y targed (Skinner, 1976). Mae defnyddio fyrdd llai personol o wobrwyo ond sydd yn gofyn i’r dosbarth gweithio gyda’i gilydd sydd yn gallu helpu i wella perthynasai yn y dosbarth i’r plentyn os mae’n barod i gyd-weithio. Mae ‘Tootling’ yn ffordd dda o wneud hyn lle mai plant yn adrodd nôl i’r athro pethau da maent yn gweld y plant arall yn gwneud yn ystod y diwrnod (Skinner Et al, 2000). Trwy’r dechneg yma mae plant angen gwneud pethau da yn y dosbarth i’r plant arall sylwi ond hefyd mae’r ganmoliaeth yn dod o’i chyfoedion sydd galli newid sut maent yn gweld y bobl o’i amgylch.
	Gan fod y bechgyn yn gyson yn dod i’r dosbarth yn hwyr maen bosib ei bod yn colli allan ar weithgareddau wedi'u cynllunio i adeiladu cysylltiadau gyda phlant eraill (Chang a Wiener, 2010) sydd yn gallu esbonio'r diffyg ffrindiau sydd gan y bachgen heriol. Dywed McDonald (2009) bod angen cysylltiad cryf gan y teulu i sicrhau bod y gwarchodwyr yn deall y pwysigrwydd o fod yn ysgol ar amser ac i gefnogi’r plentyn i ddod ar amser. Mae hyn hefyd yn cynnig cyfle i drafod ymddygiad yn bellach ac i sicrhau bod yna ddim cymhlethdodau adref sydd yn ymyrryd ar fywyd ysgol y bechgyn.
	Y drydedd sefyllfa yw bachgen sydd yn ddosbarth derbyn. Mae’r bachgen yn alluog ond yn gweiddi allan atebion a chwestiynau. Mae’r atebion yn alluog ac yn ddeallus ond mae’r gweiddi allan yn tarfu ar y wers. Nid yw’r plant arall yn y dosbarth yn cael y cyfle i ateb ac felly maent wedi dechrau gweiddi allan. Mae’r athrawes yn ansicr sut i annog y bachgen i barhau i feddwl ac ateb ond ar yr un pryd ddod i ben a’r ymddygiad sy'n ymyrryd ar y dosbarth (Bennett, 2010).
	Mae nifer fawr o ffyrdd gall yr athrawes ddod i ben a’r ymyrraeth yma gan ddefnyddio gweithgareddau syml. I ddechrau mae angen anwybyddu'r gweiddi allan. Fel pob achos arall mae rhoi sylw i ymddygiad gwael yn atgyfnerthu'r ymddygiad oherwydd mae’r plentyn angen y sylw (Applebaum, 2009 a Skinner Et al, 2000). Y broblem sydd gallu codi gyda hyn yw bod y plentyn yn colli’r cymhelliant i feddwl,  cwestiynu a gweithio yn galed oherwydd mae diffyg sylw yn dod. I oresgyn hyn mae angen cyplu'r anwybyddu gyda ffordd wahanol o ofyn cwestiynau i’r dosbarth.
	Yn gyntaf mae’n bosib defnyddio’r ymagwedd dwylo i lawr. Mae hyn yn golygu bod neb yn ymgeisio i ateb ond bod yr athrawes yn dewis rhywun i ateb yn lle (Black a William, 1998). Mae hyn yn golygu bod angen i bob plentyn i feddwl am ateb ond dim ond un sydd yn cael ei ddewis i ateb gan yr athrawes. Mae hefyd ymarfer pâr lle mae angen trafod yr ateb yn bartneriaid cyn ymateb sef ‘Think-Pair-Share’ sydd yn osgoi plant yn gweiddi allan ei ateb cyn meddwl a rhanni efo partner yn gyntaf (Mazur, 1997). Mae hyn golygu bydd y bachgen dal yn cael ei annog i feddwl a rhanni ei syniadau ond ddim o reidrwydd ateb ond gadael i’r partner rhannu nôl y syniadau yn lle. 
	Yn olaf maen bosib newid sut mae’r dosbarth yn codi ei dwylo i ateb. Mae rheol dwy law Applebaum (2009) yn gofyn i blant i godi un llaw fel arfer ond i hefyd dodi un llaw ar ei cheg i atgoffa'r plentyn i beidio gweiddi allan. Wrth i’r bachgen cael symudiad ei hun i’w atgoffa mae hyn yn golygu bydd ddim angen i’r athrawes cymryd sylw o’r bachgen a fydd y bachgen yn bellach yn cael y sylw. Mae Skinner (1976) yn dweud bod angen canmol ymddygiad da i atgyfnerthu’r ymddygiad. Felly unwaith mae ymyrraeth yn dechrau gweithio i’r plentyn mae angen canmoliaeth gyson.
	Mae angen cadw mewn cof gyda phob sefyllfa bod pob plentyn yn wahanol ac yn ymateb i ymyraethau gwahanol. Felly mae dod o hyd i system sydd yn gweithio yn gallu cymryd amser ond yn gallu gwneud gwahaniaeth mawr i awyrgylch ac addysg y dosbarth yn y pen draw.

